Forslag til RÅDETS FORORDNING om opstilling i henhold til artikel 1, stk. 7, i forordning (EØF) nr. 3030/93 af listen over tekstilvarer og beklædningsgenstande, der skal integreres i GATT 1994 pr. 1. januar 2002 , og om ændring af bilag X til forordning (EØF) nr. 3030/93 og bilag II til forordning (EF) nr. 3285/94

(forelagt af Kommissionen)

BEGRUNDELSE

Baggrund: det juridiske krav

Som en del af resultaterne af Uruguay-runden fastsættes det i WTO-aftalen om tekstilvarer og beklædningsgenstande (tekstilaftalen), at tekstilvarer og beklædningsgenstande fra den særlige MFA-ordning, der er oprettet under tekstilaftalen, gradvis skal integreres i de normale GATT-regler.

I henhold til tekstilaftalen skal integrationen ske i fire etaper: 1.1.1995 (Rådets forordning (EF) nr. 3285/94) [1], 1.1.1998 (Rådets forordning (EF) nr. 2315/96) [2], 1.1.2002 og 31.12.2004. WTO-medlemmerne skal i hver etape integrere en minimumsprocentsats af den mængde (i tons), de har indført i 1990, i GATT 1994: 16% i første etape, 17% i anden etape, 18% i tredje etape og resten den 31.12.2005. "Integration" af en vare i de normale GATT-regler betyder især, at kontingenter for import af den pågældende vare afskaffes, og at der bliver givet afkald på muligheden for at anvende tekstilaftalens særlige beskyttelsesklausul. Tekstilaftalen indeholder også bestemmelser om, at alle WTO-medlemmers markeder åbnes, også de WTO-lande, som ikke anvender kvantitative restriktioner.

[1] EFT L 349 af 31.12.1994, s. 57.

[2] EFT L 314 af 4.12.1996, s. 1.

I henhold til tekstilaftalens artikel 2, stk. 6, 7 og 8 skal listen over varer, der skal integreres i tredje etape, anmeldes til Kontrolorganet for Tekstilvarer (TMB) senest den 31.12.2000.

Bilag X til forordning (EØF) 3030/93 om den fælles ordning for indførsel af visse tekstilvarer med oprindelse i tredjelande indeholder en liste over de varer, der endnu ikke er integreret i GATT. I henhold til artikel 1, stk. 7, i forordning 3030/93 skal Rådet efter forslag fra Kommissionen ændre nævnte bilag med henblik på at integrere de resterende varer i overensstemmelse med de etaper, der er fastlagt i tekstilaftalen.

Bilag 1 til dette forslag indeholder listen over de tekstilvarer og beklædningsgenstande, der foreslås integreret i etape 3.

EU's ordning vedrørende importen af tekstilvarer og beklædningsgenstande

EU er verdens største importør af tekstilvarer og beklædningsgenstande sammen med USA. I 1999 steg importværdien til over 59,3 mia. EUR. Trods kontingenter for importen fra i alt 21 lande, heraf 14 medlemmer af WTO, kan EU's marked for tekstilvarer og beklædningsgenstande globalt set betragtes som temmelig åbent. Dette forklarer, hvorfor EU's import af tekstilvarer og beklædningsgenstande voksede 31% mellem 1995 og 1999 og udgør omkring 50% af det samlede forbrug i EU:

* EU's toldsatser er forholdsvis lave: 0,7% for råmaterialer, 5,3% for garn og fibre, 6,3% for stoffer og 11,9% for beklædningsgenstande, et gennemsnit på 9%.

* EU har ingen kontingenter for importen af tekstilvarer og beklædningsgenstande fra de mindst udviklede lande. Desuden har disse lande sædvanligvis fordel af nultold, enten på grund af præferencer i henhold til den generelle præferenceordning (GSP) eller på grundlag af Lomé-konventionen. Dette omfatter også store leverandører af beklædningsgenstande som Bangladesh. I 1999 var omtrent 44% af EU's import af tekstilvarer og beklædningsgenstande toldfri. For 46% af importen anvendtes en GSP-nedsættelse på 15% af MFA-satsen.

* I 1999 udgjorde værdien af importen under kontingenter [3] fra WTO-medlemmer lidt under en fjerdedel af EU's samlede import af tekstilvarer og beklædningsgenstande. Udnyttelsesgraden er lav i forbindelse med mange af kontingenterne: kun en tiendedel af EU's kontingenter for import fra WTO-lande udnyttes i øjeblikket i høj grad (95% og derover), og mindre end et ud af tyve sådanne kontingenter vil stige med under 50% mellem 1994 og 2002.

[3] WTO-medlemmer under kontingenter er Argentina, Brasilien, Hongkong, Macao, Sydkorea, Singapore, Indien, Pakistan, Sri Lanka, Thailand, Indonesien, Malaysia, Peru og Filippinerne.

* Kontingenterne er ikke faste, men er genstand for årlige forhøjelser. Ifølge tekstilaftalen skal der gennemføres en gradvis liberalisering af de eksisterende kontingenter for handelen med tekstilvarer og beklædningsgenstande med WTO-medlemmer i den tiårige overgangsperiode. Små leverandører af tekstilvarer og beklædningsgenstande - Sri Lanka og Peru - nyder fordel af større vækstrater. Aftalens bestemmelser om øget vækst har betydet, at kontingenterne er forøget betydeligt. Fra 1995, tekstilaftalens første år, og frem til 2002, første år i etape 3, vil kontingenterne generelt være blevet forhøjet med ca. 60 og 90%. De mest følsomme kontingenter vil være forhøjet med 25-35%, mens der i visse tilfælde vil være gennemført vækstrater på op til 160% som følge af tekstilaftalen.

* For nogle af landenes vedkomme er antallet af varekategorier, der er underlagt importkontingenter, meget lavt: f.eks. to kategorier for Peru og tre for Argentina.

Integrationen under tekstilaftalens etape 3 vil føre til en omfattende yderligere liberalisering.

Aspekter af markedsadgangen til tredjelande

Kommissionen tog, før den udarbejdede sit forslag til de varer, der skal integreres, hensyn til det omfang af markedsadgang, som de tredjelande, der sandsynligvis vil nyde fordel af EU-liberaliseringen, har indrømmet for EU's eksport. I overensstemmelse med artikel 1, stk. 7, i forordning 3030/93 vil der særskilt blive forelagt en rapport om tredjelandenes overholdelse af deres forpligtelser vedrørende markedsadgang i henhold til de GATT-regler og -discipliner, der er nævnt i tekstilaftalens artikel 7.

Det fremgår af Kommissionens analyser og forskellige undersøgelser, at EU's handelspartnere ikke har åbnet deres markeder substantielt, og at der stadig eksisterer betydelige toldmæssige og ikke-toldmæssige handelshindringer.

Ud over et stort antal ikke-toldmæssige hindringer skal den gennemsnitlige told på 9% for tekstilvarer og beklædningsgenstande, der anvendes i WTO, ses i sammenligning med de gennemsnitlige satser på mellem 20 og 25%, som anvendes af lande som Argentina, Brasilien og Thailand, og på 38% af Indien og 39% af Pakistan: forskellen er større i forbindelse med beklædningsgenstande, hvor der anvendes satser, som er højere med gennemsnit, som sjældent ligger under 20% og når op på 40% for Thailand og Indien og 45% for Pakistan. De gennemsnitlige satser for den bundne sektor i WTO er betydeligt højere: medens EU's bundne slutsatser for 2005 i gennemsnit er 7,9% ligger de i andre lande på mellem 25 og 30% i Chile, Filippinerne og Thailand og på over 35% i Colombia og Indonesien, og for lande som Indien og Pakistan har der enten været bundne satser på niveauer over 35% eller slet ikke bundne satser for en række varer. Nogle lande anvender yderligere importtold og/eller en specifik told. Omfanget og intensiteten af sådanne hindringer kan være en relevant faktor, som kan forklare den beskedne eksport af tekstilvarer og beklædningsgenstande fra EU til lande, der er omfattet af tekstilaftalen, idet den faktisk faldt fra 3,16 mia. EUR i 1995 til 2,78 mia. EUR i 1999.

Der er betydelige potentielle fordele at hente ved bedre markedsadgang i tredjelande. Der har fundet en omfattende tilpasning og investering sted i EU's tekstil- og beklædningsindustri i løbet af de sidste år. Mange segmenter af EU's tekstil- og beklædningsindustri er meget konkurrencedygtige, hvilket viser sig ved, at EU er verdens næststørste eksportør af tekstilvarer og beklædningsgenstande (eksporten i 1999 beløb sig til 34,8 mia. EUR), at EU er verdens største eksportør af tekstilvarer, og at EU konstant har overskud i tekstilhandelen.

En analyse af eksporten angående de toldsatser, der anvendes af tredjelande, viser, at EU's eksport til lande, hvis satser ligger under eller tæt på de satser, der anvendes af EU (USA, Japan, Sydkorea, Taiwan, Hongkong), er betydeligt større end eksporten til de lande, som anvender langt højere satser (Kina, Indien, Indonesien, Pakistan, Thailand). Selv om EU-industriens relativt dårlige resultater i de sidstnævnte lande kan forklares ved en meget lav købekraft i de pågældende lande, virker høje toldsatser og betydelige ikke-toldmæssige hindringer også som afskrækkende midler mod eksport.

Kommissionen finder, at den liste, der skal forelægges for etape 3, skal overholde Fællesskabets forpligtelser i henhold til tekstilaftalen på en sådan måde, at andre lande bedst muligt tilskyndes til at åbne deres markeder yderligere. Således bliver der i det foreliggende forslag, som samtidig indebærer betydelige skridt for en yderligere åbning af EU's marked, ikke unødvendigt givet afkald på forhandlingsmidler, som kunne anvendes til at åbne tredjelandes markeder. I stedet står muligheden åben for at opnå en mere vidtrækkende liberalisering af tekstilvarer, der er omfattet af kontingenter, gennem bilaterale drøftelser med et udvalgt antal handelspartnere. De pågældende partnere bør være indstillet på at forbedre markedsadgangen for EU's eksport til gengæld for forbedringer i kontingentordningen (forhøjelse eller afskaffelse af kontingenter). Et forslag om forhandlingsdirektiver fra Kommissionen til Rådet blev vedtaget den 9. juni 2000.

Konsultation med berørte parter

Forud for afgørelsen om, hvilke produkter der skulle udvælges til liberalisering, blev det besluttet at iværksætte konsultationer med de berørte parter, herunder navnlig repræsentanter for industrien, importører, forbrugere og tredjelande. Den 25.3.2000 blev der i EFT C/88/10 offentliggjort en meddelelse med opfordring til offentligheden om at fremsætte bemærkninger, og den 14.4.2000 ledede Pascal Lamy et rundbordsmøde med repræsentanter for industrien og mødtes ligeledes med repræsentanter for handelsorganisationer. Der er modtaget svar på Kommissionens opfordring til at fremsætte bemærkninger fra EU's tekstil- og beklædningsindustri, importører og forhandleres sammenslutninger og et tredjeland.

Faktorer, som er taget i betragtning ved udarbejdelsen af forslaget

Forslaget opstiller en omhyggelig balance mellem mange forskellige betragtninger og interesser. Grundlæggende er sigtet med forslaget at kombinere følgende under fuld overholdelse af WTO-forpligtelserne:

(a) progressiviteten i den gradvise afvikling af kontingenter i den tiårige periode for overgang fra den kontingentbaserede MFA-ordning til fuldstændig afskaffelse af kontingenter i 2005, der er aftalt i Uruguay-runden som en passende periode, hvor EU-industrien har muligt for at foretage den nødvendige forbedring af sin konkurrencedygtighed;

(b) udviklingslandenes forventninger med hensyn til hastigheden i afviklingen af MFA kombineret med fremskridt på deres side i deres tilbud om bedre markedsadgang for tekstilvarer og beklædningsgenstande i overensstemmelse med tekstilaftalens bestemmelser;

(c) virkningerne af forslaget for EU's strategi for at opnå bedre markedsadgang i tredjelande, navnlig med henblik på at bevare muligheden for at anvende eksisterende kontingenter som bytteobjekt til at opnå bedre markedsadgang i tredjelande;

(d) en korrekt fordeling af byrderne efter virkningerne af liberaliseringen mellem de forskellige industrisegmenter (f.eks. undgå, at de mest eksportorienterede segmenter i industrien stilles ufordelagtigt på grund af beskyttelsesgraden på et højere produktionstrin) og mellem medlemsstater og regioner;

(e) forbrugeres og forhandleres interesse i liberaliseringen af visse artikler sammenlignet med andre under hensyntagen til omkostningerne til beskyttelse af dem og de globale fordele ved importliberalisering for økonomien som en helhed;

(f) det positive bidrag, som liberaliseringen af EU's import af tekstilvarer og beklædningsgenstande, kan tilføre den økonomiske udvikling i udviklingslandene som en eksportsektor af interesse for dem.

Tredje etape i integrationen i henhold til tekstilaftalen er et vigtigt skridt i handelsliberaliseringen. Da en indføjelse af de resterende varer, som ikke er omfattet af kontingenter, kun vedrører 3,55% af EU's import, vil det for at nå de 18% (i 1990 mængde), der er krævet i henhold til tekstilaftalen, være nødvendigt at føje et betydeligt antal varer, der er omfattet af kontingenter, til listen, hvilket således under alle omstændigheder vil føre til en omfattende liberalisering: den foreslåede liste vil resultere i afskaffelse af 37 kontingenter over for WTO-medlemslande (56 kontingenter, hvis Kina medtages), dvs. en femtedel af de samlede 183 kontingenter, der anvendes over for nuværende WTO-medlemmer. Dette føjes til de 12 kontingenter, som EU afskaffede i anden etape af integrationen. Værdien af EU's samlede import af varer fra de pågældende varekategorier i 1999 var 12,9 mia. EUR eller 21,8% af den samlede import af tekstilvarer og beklædningsgenstande (nøjagtigt 18,1% af den samlede importmængde i 1990).

De vigtigste faktorer, som er taget i betragtning ved udarbejdelsen af forslaget, er angivet nedenfor.

Konsekvenser for den europæiske tekstil- og beklædningsindustri

Forslaget gør forsøg på at begrænse eventuelle negative virkninger for EU's industri af integrationen for at give den den nødvendige tid til at fortsætte omstruktureringsbestræbelserne inden for 2005-horisonten og at fordele sådanne virkninger så ligeligt som muligt. Der vil navnlig blive taget hensyn til de sociale aspekter, og det er hensigten at reducere eventuelle negative virkninger for beskæftigelsen til et minimum, da der ellers er risiko for at de vil blive koncentreret i visse regioner i EU, hvoraf nogle allerede har en forholdsvis lav indkomst. Følgende kriterier er relevante:

* varefølsomheden i EU's tekstil- og beklædningsindustri og sandsynlige konsekvenser af en liberalisering, idet man forsøger at undgå de mest følsomme varer

* produktkendetegn med hensyn til pris, merværdi, kvalitet, modeelement, betydningen af innovation og F&U og graden af kapital-/arbejdskraftsintensitet

* grad af udenlandsk markedsindtrængning (dvs. importen som procentdel af det anslåede forbrug)

* sandsynlige regionale virkninger i EU og følger for den økonomiske samhørighed mellem medlemsstater og regioner, under hensyntagen til det store antal SMV'er, der arbejder i sektoren

* den nuværende beskyttelse som følge af kontingenter (antallet af kontingenter over for både medlemmer og ikke-medlemmer af tekstilaftalen, udnyttelsesgrad, øremærkning af leverandører osv.): kontingenter med lav udnyttelsesgrad er i højere grad blevet taget i betragtning til afskaffelse

* virkningerne af en liberalisering af et bestemt produkt for hele produktionskæden, lige fra fibre til færdige produkter, under hensyntagen til den indbyrdes afhængighed mellem operatører på højere og lavere produktionstrin

* virkningerne af en liberalisering af et bestemt produkt for substituerbare tekstilvarer og beklædningsgenstande (dvs. alt efter de anvendte råmaterialer som uld, bomuld, syntetiske fibre osv.)

* differentieret virkning blandt industrisegmenterne (rimelig byrdefordeling), under hensyntagen til deres respektive bidrag under tidligere integrationsetaper

* interesserne hos de operatører, der har investeringer i tredjelande, især i Øst- og Centraleuropa, Tyrkiet og Middelhavsområdet, bl.a. i form af passiv forædling

Importørernes interesser

* interesser hos de forskellige former for importører (forhandlere, detailhandlere og grossister) samt industrien med handelsinteresser

* interesser hos økonomiske operatører, der har aktiviteter i tredjelande

Forbrugerspørgsmål

* forbrugerfordele i form af kvalitet til overkommelig pris og differentieret import, navnlig af beklædningsgenstande

* Internationale handelsaspekter

* konsekvenser for toldunionspartneren Tyrkiet

* konsekvenser for EU-ansøgerlandene og for lande i Middelhavsområdet; da ansøgerlandene ikke anvender kontingenter, vil et sådant forslag få et minimum af virkninger i form af eventuel stigning i eksporten fra andre lande til disse lande, når de optages i EU

* forventningerne hos de WTO-partnere, EF anvender kontingenter over for, om at integrationen skal føre til en betydelig liberalisering af produkter, der er omfattet af kontingenter, sammenholdt med at disse lande gør fremskridt med hensyn til at åbne deres markeder til gengæld

* virkninger for markedsadgangsstrategien for EF-eksporten af tekstilvarer og beklædningsgenstande: det er navnlig blevet anset for hensigtsmæssigt at bevare kontrollen med kontingenter, som kunne anvendes som bytteobjekt i forhandlingerne med de pågældende lande om bedre adgang til deres markeder for tekstilvarer og beklædningsgenstande

* andre importlandes integrationsprogrammer (som de ser ud dags dato) f.eks. USA (som besluttede at udsætte liberaliseringen af de mere følsomme varekategorier til 2005), Canada og Norge.

Konklusion

Kommissionen finder, at listen i bilag I udgør et økonomisk fornuftigt og rimeligt integrationsprogram, hvori der tages hensyn til alle de forskellige interesser, som er nævnt ovenfor.

2000/0190 (ACC)

Forslag til RÅDETS FORORDNING om opstilling i henhold til artikel 1, stk. 7, i forordning (EØF) nr. 3030/93 af listen over tekstilvarer og beklædningsgenstande, der skal integreres i GATT 1994 pr. 1. januar 2002 , og om ændring af bilag X til forordning (EØF) nr. 3030/93 og bilag II til forordning (EF) nr. 3285/94

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133,

under henvisning til artikel 1, stk. 7, i Rådets forordning (EØF) nr. 30303/93 af 12. oktober 1993 om den fælles ordning for indførsel af visse tekstilvarer med oprindelse i tredjelande [4],

[4] EFT L 275 af 8.11.1993, s. 1, senest ændret ved Kommissionens forordning (EF) nr. 1072/99 (EFT L 134 af 28.5.1999, s. 1).

under henvisning til forslag fra Kommissionen, og

ud fra følgende betragtninger:

(1) Det Europæiske Fællesskab har indgået overenskomsten om oprettelse af Verdenshandelsorganisationen, i det følgende benævnt "WTO" [5], hvortil er knyttet aftalen om tekstilvarer og beklædningsgenstande, i det følgende benævnt "tekstilaftalen".

[5] EFT L 336 af 23.12.1994, s. 3

(2) I henhold til tekstilaftalens artikel 2, stk. 8, litra a), og stk. 11, er Fællesskabet forpligtet dels til pr. 1. januar 2002 at integrere varer, som i 1990 udgjorde mindst 18% af den samlede mængde af alle former for tekstilvarer og beklædningsgenstande, der i 1990 blev indført i Fællesskabet, og som er omfattet af tekstilaftalen, i de normale GATT-regler og -discipliner, dels til at anmelde listen over disse varer til WTO's Kontrolorgan for Tekstilvarer inden den 1. januar 2001.

(3) Ved udvælgelsen af de varer, der skal integreres, har Rådet taget hensyn til en række faktorer, herunder varens følsomhed for Fællesskabets industri og regionale elementer, der indgår heri, specielt hvad angår konkurrenceevne og beskæftigelsessituation, effektiviteten af eventuelle kvantitative restriktioner for den pågældende vare, EF-industriens evne til fortsat at tilpasse sig til en øget konkurrence med hensyn til varer, som i øjeblikket er omfattet af kvantitative restriktioner i forhold til et eller flere leverandørlande, ønsket om at tilskynde til industriel tilpasning i et acceptabelt tempo i løbet af hele den tiårige overgangsperiode, virkningerne for forbrugerne, virkningerne for tredjelande og muligheden for at forenkle Fællesskabets importordning for tekstilvarer og beklædningsgenstande.

(4) Der er i den forbindelse taget hensyn til de synspunkter, som interesserede parter har tilkendegivet som svar på Kommissionens opfordring til at fremsætte bemærkninger, der er blevet offentliggjort i De Europæiske Fællesskabers Tidende [6].

[6] EFT C 88 af 25.3.2000, s. 18

(5) Listen over varer, der er opført i bilag X til forordning (EØF) nr. 3030/93, bør ændres, således at de varer, der skal integreres pr. 1. januar 2002, slettes.

(6) Listen over de tekstilvarer og beklædningsgenstande, der er omfattet af de normale GATT-regler og -discipliner, og som er anført i bilag II til Rådets forordning (EF) nr. 3285/94 af 22. december 1994 om den fælles importordning og om ophævelse af forordning (EF) nr. 518/94 [7] , bør ændres, således at den pr. 1. januar 2002 indbefatter de varer, der skal integreres i de normale GATT-regler -

[7] EFT L 349 af 31.12.1994, s. 53, senest ændret ved forordning (EF) nr. 2315/96 (EFT L 314 af 4.12.1996, s. 1).

UDSTEDT FØLGENDE FORORDNING:

Artikel 1

1. De varer, der pr. 1. januar 2002 skal integreres i de normale GATT-regler, er anført i bilag I til denne forordning.

2. Bilag X til forordning (EØF) nr. 3030/93 erstattes pr. 1. januar 2002 af teksten i bilag II til nærværende forordning.

3. Bilag II til forordning (EØF) nr. 3285/94 erstattes pr. 1. januar 2002 af teksten i bilag III til nærværende forordning.

Artikel 2

Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den [...].

På Rådets vegne

Formand

BILAG I

Liste over tekstilvarer og beklædningsgenstande, der skal integreres i de normale GATT 1994-regler (tredje etape)

Kategori // Varebeskrivelse

10 // Handsker, vanter og luffer, af trikotage

18 // Undertrøjer, trusser, underbenklæder, natskjorter, pyjamas, badekåber, slåbrokker og lignende varer, til mænd eller drenge, ikke af trikotage

// Chemiser, underkjoler, underskørter, trusser, underbenklæder, natkjoler, pyjamas, negligéer, badekåber, housecoats og lignende varer, til kvinder eller piger, ikke af trikotage

21 // Parkacoats, anorakker, vindjakker, blousonjakker o.lign., ikke af trikotage, af uld, bomuld eller kemofibre; overdele af forede træningsdragter, af bomuld eller kemofibre, bortset fra varer henhørende under kategori 16 og 29

24 // Natskjorter, pyjamas, badekåber, slåbrokker og lignende varer til mænd eller drenge, af trikotage

// Natkjoler, pyjamas, negligéer, badekåber, housecoats og lignende varer til kvinder eller piger, af trikotage

27 // Nederdele, også buksenederdele, til kvinder og piger

32 // Vævede fløjls-, plys- og chenillestoffer, bortset fra håndklædefrottéstof eller lignende frottéstof af bomuld samt vævede bånd, og tuftede tekstiloverflader, af uld, bomuld eller kemofibre

33 // Vævet stof af garn af syntetiske filamenter, fremstillet af strimler o.lign. af polyethylen eller polypropylen, af bredde under 3 m

// Sække og poser til emballage af varer, ikke af trikotage, fremstillet af strimler o.lign.

34 // Vævet stof af garn af syntetiske filamenter, fremstillet af strimler o.lign. af polyethylen eller polypropylen, af bredde på 3 m og derover

36 // Vævet stof af endeløse syntetiske fibre, bortset fra cordvæv til fremstilling af dæk henhørende under kategori 114

37 // Vævet stof af korte regenererede fibre

38 A // Trikotagestof af syntetiske fibre til forhæng og gardiner

40 // Gardiner, forhæng, undergardiner, kapper, sengeforhæng o.lign., ikke af trikotage, af uld, bomuld eller kemofibre

42 // Garn af endeløse kemofibre, ikke i detailsalgsoplægninger

// Garn af endeløse kemofibre; garn af endeløse regenererede fibre, ikke i detailsalgsoplægninger, bortset fra enkelttrådet garn af rayonviscose, snoet 250 omgange og derunder pr. meter, og enkelttrådet garn af celluloseacetat

43 // Garn af kemofilamenter, garn af korte regenererede fibre, garn af bomuld, i detailsalgsoplægninger

47 // Garn af fåre- eller lammeuld (uldgarn), kartet, ikke i detailsalgsoplægninger

48 // Garn af fåre- og lammeuld og fine dyrehår (kamgarn), kæmmet, ikke i detailsalgsoplægninger

49 // Garn af fåre- og lammeuld eller af kæmmede fine dyrehår, i detailsalgsoplægninger

53 // Drejervævet stof af bomuld

54 // Korte regenererede fibre, herunder affald, kartede, kæmmede eller på anden måde beredt til spinding

55 // Korte syntetiske fibre, herunder affald, kartede, kæmmede eller på anden måde beredt til spinding

56 // Garn af korte syntetiske fibre, herunder affald, i detailsalgsoplægninger

59 // Gulvtæpper og anden gulvbelægning af tekstilmateriale, bortset fra varer henhørende under kategori 58

60 // Håndvævede tapisserier (af typerne Gobelin, Flandern, Aubusson, Beauvais o.lign.) og håndbroderede tapisserier (med gobelinsting, korssting o.lign.), også konfektionerede

62 // Chenillegarn; overspundet garn (bortset fra metalliseret garn og overspundet garn af hestehår):

// Tyl og andre netstoffer; blonder og kniplinger, i løbende længder, strimler eller motiver, hånd- eller maskinfremstillet

// Vævede etiketter, emblemer o.lign., ikke broderede, i løbende længder eller tilskårne stykker

// Agramaner, possementer o.lign. arbejder i løbende længder, kvaster, pomponer o.lign.

// Broderier i løbende længder, strimler eller motiver

63 // Trikotagestof af syntetiske fibre med indhold af elastiske monofilamenter på 5 vægtprocent og derover og trikotagestof med indhold af gummitråde på 5 vægtprocent og derover

// Blondestoffer og stoffer med opskåren luv, af syntetiske fibre

66 // Plaider og lignende tæpper, ikke af trikotage, af uld, bomuld eller kemofibre

68 // Beklædningsgenstande og tilbehør til beklædningsgenstande til spædbørn, bortset fra vanter af trikotage henhørende under kategori 10 og 87, og strømper og vævede sokker henhørende under kategori 88, ikke af trikotage

73 // Træningsdragter af trikotage, af uld, bomuld eller kemofibre

93 // Sække og poser til emballage af tekstilstof, bortset fra varer fremstillet af strimler o.lign., af polyethylen eller polypropylen

95 // Filt og varer deraf, også imprægneret eller overtrukket, bortset fra gulvbelægning

98 // Andre varer fremstillet af garn, sejlgarn, reb og tovværk, bortset fra tekstilstoffer og varer deraf og varer henhørende under kategori 97

101 // Sejlgarn, reb og tovværk, også flettet, bortset fra varer af syntetiske fibre

109 // Presenninger, sejl og markiser

112 // Andre varer fremstillet af tekstilstoffer, bortset fra varer henhørende under kategori 113 og 114

113 // Gulvklude, karklude og støveklude, ikke af trikotage

114 // Tekstilstoffer og varer til teknisk brug

120 // Forhæng og gardiner og undergardiner; kapper og sengeforhæng og andre boligtekstiler, ikke af trikotage, af hør eller ramie

123 // Vævet fløjls-, plys- og chenillestof, af hør eller ramie, undtagen vævede bånd

// Sjaler, tørklæder, mantiller, slør o.lign., ikke af trikotage, af hør og ramie

125 A // Garn af endeløse syntetiske fibre, ikke i detailsalgsoplægninger, undtagen garn henhørende under kategori 41

127 A // Garn af endeløse kemofibre, ikke i detailsalgsoplægninger, undtagen garn henhørende under kategori 42

129 // Garn af grove dyrehår eller af hestehår

131 // Garn af andre vegetabilske tekstilfibre

133 // Garn af hamp

135 // Vævet stof af grove dyrehår eller hestehår

137 // Vævede fløjls-, plys- og chenillestoffer samt vævede bånd af silke eller af silkeaffald

138 // Vævet stof af papirgarn og andre tekstilfibre, bortset fra ramie

139 // Vævet stof af metaltråd eller af metalliseret tråd

140 // Trikotagestof af tekstilmaterialer, undtagen af uld eller fine dyrehår, bomuld eller kemofibre

141 // Plaider og lignende tæpper, af tekstilmaterialer, undtagen af uld eller fine dyrehår, bomuld eller kemofibre

142 // Gulvtæpper og anden gulvbelægning af sisal og andre tekstilfibre af arten Agave eller manilahamp

144 // Filt af grove dyrehår

145 // Sejlgarn, reb og tovværk, også flettet, af abaca (manilahamp) eller af hamp

146 A // Binde- eller pressegarn til landbrugsmaskiner, af sisal eller andre agavefibre

146 B // Sejlgarn, reb og tovværk af sisal eller andre agavefibre, undtagen varer henhørende under kategori 146 A

151 A // Gulvbelægningsmaterialer af kokosfibre (kokosgarn)

152 // Nålefilt af jute eller andre bastfibre, ikke imprægneret eller overtrukket, ikke til gulvbelægning

160 // Lommetørklæder af silke eller silkeaffald

161 // Beklædningsgenstande, ikke af trikotage, undtagen varer henhørende under kategori 1 til 123 og under kategori 159

640520 // Andet fodtøj med overdel af tekstilmaterialer

660110 // Haveparasoller o.lign.

870821 // Sikkerhedsseler

940490 // Undtagen sengebunde, madrasser eller soveposer

BILAG II

"BILAG X

Liste over tekstilvarer og beklædningsgenstande, der endnu ikke er integreret i de normale GATT 1994-regler

Kategori // Varebeskrivelse

GRUPPE I A

1 // Garn af bomuld, ikke i detailsalgsoplægninger

2 // Vævede stoffer af bomuld, bortset fra drejevævet stof, frottéstof, vævede bånd, fløjls-, plys- og chenillestoffer, tyl og andre netstoffer

2 a) // Herunder: Andre varer end ublegede eller blegede varer

3 // Vævet stof af syntetiske fibre (korte eller affald), bortset fra vævede bånd, fløjls- og plysstoffer (inklusive håndklædefrottéstof af bomuld) og chenillestoffer

3 a) // Herunder: Andre varer end ublegede eller blegede varer

GRUPPE I B

4 // Skjorter, T-shirts, pully-shirts (undtagen af uld eller fine dyrehår), undertrøjer o.lign., af trikotage

5 // Sweatere, pullovere, slipovere, cardiganer, cardigansæt, jumpere, trøjer og veste (undtagen tilskårne og syede); anorakker, vindjakker, blousonjakker o.lign., af trikotage

6 // Vævede knickers, shorts (undtagen badeshorts) og benklæder (inklusive slacks), til mænd eller drenge; vævede lange benklæder til kvinder og piger, af uld, bomuld eller kemofibre; underdele af forede træningsdragter, af bomuld eller kemofibre, bortset fra varer henhørende under kategori 16 og 29

7 // Skjorter, skjortebluser og bluser, også af trikotage, af uld, bomuld eller kemofibre, til kvinder og piger

8 // Skjorter (herunder sports- og arbejdsskjorter), ikke af trikotage, til mænd og drenge, af uld, bomuld eller kemofibre

GRUPPE II A

9 // Håndklædefrottéstof og lignende frottéstof af bomuld; håndklæder, vaskeklude, viskestykker og lignende køkkentekstiler, af håndklædefrottéstof og vævet frottéstof af bomuld

20 // Sengelinned, ikke af trikotage

22 // Garn af korte syntetiske fibre, ikke i detailsalgsoplægninger

22 a) // Heraf varer af acryl

23 // Garn af korte regenererede fibre, ikke i detailsalgsoplægninger

32 a) // Vævede fløjls-, plys- og chenillestoffer, bortset fra håndklædefrottéstof eller lignende frottéstof af bomuld samt vævede bånd, og tuftede tekstiloverflader, af uld, bomuld eller kemofibre Herunder varer af riflet skudfløjl og skudplus af bomuld

39 // Dækketøj, håndklæder, vaskeklude, viskestykker og lignende køkkentekstiler, ikke af trikotage, ikke af håndklædefrottéstof og lignende frottéstof af bomuld

GRUPPE II B

12 // Strømpebenklæder, strømper, understrømper, sokker, ankelsokker o.lign., af trikotage (ikke til spædbørn), herunder også støttestrømper, bortset fra varer henhørende under kategori 70

13 // Trusser og andre underbenklæder til mænd og drenge, trusser og andre underbenklæder til kvinder og piger, af trikotage, af uld, bomuld eller kemofibre

14 // Frakker, kapper og slag, vævede, til mænd og drenge, af uld, bomuld eller kemofibre, bortset fra parkacoats henhørende under kategori 21

15 // Frakker, kapper og slag, jakker og blazere, vævede, til kvinder og piger, af uld, bomuld eller kemofibre, bortset fra parkacoats henhørende under kategori 21

16 // Jakkesæt, ikke af trikotage, til mænd og drenge, af uld, bomuld eller kemofibre, undtagen skisæt; forede træningsdragter til mænd og drenge, med yderstof af et og samme stof, af bomuld eller kemofibre

17 // Jakker og blazere, ikke af trikotage, til mænd og drenge, af uld, bomuld eller kemofibre

26 // Kjoler til kvinder og piger, af uld, bomuld eller kemofibre

28 // Benklæder, overalls, shorts og andre korte benklæder (bortset fra badedragter) af trikotage, af uld, bomuld eller kemofibre

29 // Dragter, kostumer og sæt, ikke af trikotage, til kvinder og piger, af uld, bomuld eller kemofibre, undtagen skidragter; forede træningsdragter til kvinder og piger, med yderstof af et og samme stof, af bomuld eller kemofibre

31 // Brystholdere, vævede eller af trikotage

78 // Beklædningsgenstande, ikke af trikotage, bortset fra beklædningsgenstande henhørende under kategori 6, 7, 8, 14, 15, 16, 17, 18, 21, 26, 27, 29, 68, 72, 76 og 77

83 // Frakker, jakker og andre beklædningsgenstande, herunder også skidragter og skisæt, af trikotage, bortset fra beklædningsgenstande henhørende under kategori 4, 5, 7, 13, 24, 26, 27, 28, 68, 69, 72, 73, 74, 75

GRUPPE III A

35 // Vævet stof af endeløse syntetiske fibre, bortset fra cordvæv til fremstilling af dæk henhørende under kategori 114

35 a) // Herunder: Andre varer end ublegede eller blegede varer

36 a) // Vævet stof af endeløse syntetiske fibre, bortset fra cordvæv til fremstilling af dæk henhørende under kategori 114

Herunder: Andre varer end ublegede eller blegede varer

37 a) // Vævet stof af korte regenererede fibre

Herunder: Andre varer end ublegede eller blegede varer

38 B // Stores, ikke af trikotage

50 // Vævet stof af fåre- og lammeuld eller fine dyrehår

51 // Bomuld, kartet eller kæmmet,

GRUPPE III B

90 // Sejlgarn, reb og tovværk, af syntetiske fibre, også flettet

97 // Knyttede netstoffer af sejlgarn, reb og tovværk, også i tilskårne stykker eller konfektionerede; konfektionerede fiskenet af garn, sejlgarn, reb og tovværk

GRUPPE IV

115 // Garn af hør eller ramie

117 // Stoffer af hør eller ramie

118 // Sengelinned, dækketøj, håndklæder, vaskeklude, viskestykker og lignende køkkentekstiler, af hør eller ramie, ikke af trikotage

121 // Sejlgarn, reb og tovværk, også flettet, af hør eller ramie

122 // Brugte sække og poser til emballage, af hør, ikke af trikotage

GRUPPE V

125 B // Monofilamenter, strimler og lignende (f.eks. kunstige strå) og imiteret catgut af syntetisk materiale

127 B // Monofilamenter, strimler og lignende (f.eks. kunstige strå) og imiteret catgut af regenererede tekstilmaterialer

128 // Grove dyrehår, kartede eller kæmmede

130 A // Garn af silke, undtagen garn spundet af silkeaffald

130 B // Garn af silke, undtagen garn henhørende under kategori 130 A fishgut

132 // Papirgarn

136 // Vævede stoffer af silke eller silkeaffald

146 C // Sejlgarn, reb og tovværk, også flettet, også imprægneret, overtrukket, af jute eller andre bastfibre henhørende under pos. 5303

147 // Affald af natursilke (herunder kokoner, der er uanvendelige til afhaspning, samt garnaffald og opkradset tekstilmateriale), kartet eller kæmmet

151 B // Gulvtæpper og anden gulvbelægning, af jute og andre tekstilbastfibre, undtagen varer, der er tuftede eller med flokluv

154 // Kokoner, anvendelige til afhaspning

// Natursilke, usnoet eller kun svagt snoet

// Affald af natursilke (herunder kokoner, der er uanvendelige til afhaspning, samt garnaffald og opkradset tekstilmateriale), ikke kartet eller kæmmet

// Uld, ikke kartet eller kæmmet

// Fine eller grove dyrehår, ikke kartede eller kæmmede

// Affald af uld samt af fine eller grove dyrehår, også garnaffald, men ikke opkradset tekstilmateriale

// Opkradset tekstilmateriale af uld samt af fine eller grove dyrehår

// Hør, rå eller beredt, men ikke spundet; blår og affald af hør (herunder garnaffald og opkradset tekstilmateriale)

// Ramie og andre vegetabilske tekstilfibre, rå eller beredt, men ikke spundet: blår og affald af disse fibre, undtagen kokos og abaca henhørende under pos. 5304

// Bomuld, ikke kartet eller kæmmet

// Affald af bomuld (herunder garnaffald og opkradset tekstilmateriale)

// Hamp (cannabis sativa L.), rå eller beredt, men ikke spundet; blår og affald af hamp (herunder garnaffald og opkradset tekstilmateriale)

// Abaca (Manilahamp eller Musa textilis Nee), rå eller beredt, men ikke spundet; blår og affald af abaca (herunder garnaffald og opkradset tekstilmateriale)

// Jute og andre bastfibre (undtagen hør, hamp og ramie), rå eller beredt, men ikke spundet; blår og affald af jute eller andre bastfibre (herunder garnaffald og opkradset tekstilmateriale)

// Andre vegetabilske tekstilfibre, rå eller beredt, men ikke spundet; blår og affald af sådanne fibre (herunder garnaffald og opkradset tekstilmateriale)

156 // Bluser og pullovere af trikotage, af silke eller silkeaffald, til kvinder og piger

157 // Beklædningsgenstande af trikotage, undtagen varer henhørende under kategori 1 til 123 og under kategori 156

159 // Kjoler, bluser og skjortebluser, ikke af trikotage, af silke eller silkeaffald

// Sjaler, tørklæder, mantiller, slør o.lign., ikke af trikotage, af silke eller silkeaffald

// Slips, butterflies og halsbind af silke eller silkeaffald

ANDRE VARER

1631) // Drejervævet stof og varer af drejervævet stof, i detailsalgspakninger.

1) Gælder kun for indførsel fra Kina

BILAG III

"BILAG II

Liste over tekstilvarer og beklædningsgenstande, der er integreret i de normale GATT 1994-regler

Kategori // Varebeskrivelse

10 // Handsker, vanter og luffer, af trikotage

18 // Undertrøjer, trusser, underbenklæder, natskjorter, pyjamas, badekåber, slåbrokker og lignende varer, til mænd eller drenge, ikke af trikotage

// Chemiser, underkjoler, underskørter, trusser, underbenklæder, natkjoler, pyjamas, negligéer, badekåber, housecoats og lignende varer, til kvinder eller piger, ikke af trikotage

19 // Lommetørklæder, ikke af trikotage

21 // Parkacoats, anorakker, vindjakker, blousonjakker o.lign., ikke af trikotage, af uld, bomuld eller kemofibre; overdele af forede træningsdragter, af bomuld eller kemofibre, bortset fra varer henhørende under kategori 16 og 29

24 // Pyjamas og anden natbeklædning, badekåber, slåbrokker o.lign., af trikotage, til mænd og drenge

// Natkjoler, pyjamas, negligéer, badekåber, housecoats og lignende varer til kvinder eller piger, af trikotage

27 // Nederdele, også buksenederdele, til kvinder og piger

32 // Vævede fløjls-, plys- og chenillestoffer, bortset fra håndklædefrottéstof eller lignende frottéstof af bomuld samt vævede bånd, og tuftede tekstiloverflader, af uld, bomuld eller kemofibre

33 // Vævet stof af garn af syntetiske filamenter, fremstillet af strimler o.lign. af polyethylen eller polypropylen, af bredde under 3 m

// Sække og poser til emballage af varer, ikke af trikotage, fremstillet af strimler o.lign.

34 // Vævet stof af garn af syntetiske filamenter, fremstillet af strimler o.lign. af polyethylen eller polypropylen, af bredde på 3 m og derover

36 // Vævet stof af endeløse regenererede fibre, bortset fra cordvæv til fremstilling af dæk henhørende under kategori 114

37 // Vævet stof af korte regenererede fibre

38 A // Trikotagestof af syntetiske fibre til forhæng og gardiner

40 // Gardiner, forhæng, undergardiner, kapper, sengeforhæng o.lign., ikke af trikotage, af uld, bomuld eller kemofibre

41 // Garn af endeløse syntetiske filamenter, ikke i detailsalgsoplægninger, bortset fra enkelttrådet garn, snoet 50 omgange og derunder pr. meter, eller ikke snoet

42 // Garn af endeløse kemofibre, ikke i detailsalgsoplægninger

// Garn af regenererede fibre; garn af regenererede fibre, ikke i detailsalgsoplægninger, bortset fra enkelttrådet garn af rayonviscose, snoet 250 omgange og derunder pr. meter, og enkelttrådet garn af celluloseacetat

43 // Garn af kemofilamenter, garn af korte regenererede fibre, garn af bomuld, i detailsalgsoplægninger

46 // Fåre- og lammeuld eller andre fine dyrehår, kartet eller kæmmet

47 // Garn af fåre- eller lammeuld (uldgarn), kartet, ikke i detailsalgsoplægninger

48 // Garn af fåre- og lammeuld og fine dyrehår (kamgarn), kæmmet, ikke i detailsalgsoplægninger

49 // Garn af fåre- og lammeuld eller af kæmmede fine dyrehår, i detailsalgsoplægninger

53 // Drejervævet stof af bomuld

54 // Korte regenererede fibre, herunder affald, kartede, kæmmede eller på anden måde beredt til spinding

55 // Korte syntetiske fibre, herunder affald, kartede, kæmmede eller på anden måde beredt til spinding

56 // Garn af korte syntetiske fibre, herunder affald, i detailsalgsoplægninger

58 // Gulvtæpper (herunder gulvløbere og måtter), knyttede, også konfektionerede

59 // Gulvtæpper og anden gulvbelægning af tekstilmateriale, bortset fra varer henhørende under kategori 58

60 // Håndvævede tapisserier (af typerne Gobelin, Flandern, Aubusson, Beauvais o.lign.) og håndbroderede tapisserier (med gobelinsting, korssting o.lign.) , også konfektionerede

61 // Vævede bånd og bånd bestående af sammenlimede parallelle garner eller fibre, bortset fra etiketter o.lign. henhørende under kategori 62

// Elastiske tekstilstoffer (undtagen trikotagestof) bestående af tekstil i forbindelse med gummitråde

62 // Chenillegarn; overspundet garn (bortset fra metalliseret garn og overspundet garn af hestehår):

// Tyl og andre netstoffer; blonder og kniplinger, i løbende længder, strimler eller motiver, hånd- eller maskinfremstillet

// Vævede etiketter, emblemer o.lign., ikke broderede, i løbende længder eller tilskårne stykker

// Agramaner, possementer o.lign. arbejder i løbende længder, kvaster, pomponer o.lign.

// Broderier i løbende længder, strimler eller motiver

63 // Trikotagestof af syntetiske fibre med indhold af elastiske monofilamenter på 5 vægtprocent og derover og trikotagestof med indhold af gummitråde på 5 vægtprocent og derover

// Blondestoffer og stoffer med opskåren luv, af syntetiske fibre

65 // Trikotagestof, bortset fra varer henhørende under kategori 38 A og 63, af uld, bomuld eller kemofibre

66 // Plaider og lignende tæpper, ikke af trikotage, af uld, bomuld eller kemofibre

67 // Tilbehør til beklædningsgenstande, af trikotage, ikke til spædbørn; al slags linned af trikotage; gardiner, forhæng, stores, undergardiner, kapper, sengeforhæng og andre boligtekstiler af trikotage; plaider og lignende tæpper samt andre varer af trikotage, også dele af beklædningsgenstande eller tilbehør til beklædningsgenstande

68 // Beklædningsgenstande og tilbehør til beklædningsgenstande til spædbørn, bortset fra vanter af trikotage henhørende under kategori 10 og 87, og strømper og vævede sokker henhørende under kategori 88, ikke af trikotage

69 // Trusser, underkjoler og underskørter, af trikotage, til kvinder og piger

70 // Strømpebukser og trikoter, af syntetiske fibre, med enkelttråd på under 67 decitex (6,7 tex)

// Damestrømper, af syntetiske fibre

72 // Badebeklædning, af uld, bomuld eller kemofibre

73 // Træningsdragter af trikotage, af uld, bomuld eller kemofibre

74 // Dragter, kostumer og sæt, af trikotage, til kvinder og piger, af uld, bomuld eller kemofibre, undtagen skidragter

75 // Dragter, kostumer og sæt, af trikotage, til mænd og drenge, af uld, bomuld eller kemofibre, undtagen skidragter

76 // Arbejds- og beskyttelsesbeklædning, ikke af trikotage, til mænd og drenge;

77 // Skidragter og skisæt, ikke af trikotage

84 // Sjaler, tørklæder, mantiller, slør o.lign., ikke af trikotage, af uld, bomuld eller kemofibre

85 // Slips, butterfly og halsbind, ikke af trikotage, af uld, bomuld eller kemofibre

86 // Korsetter, hofteholdere, brystholdere, seler, sokkeholdere, strømpebånd o.lign., også af trikotage

87 // Handsker, vanter og luffer, ikke af trikotage

88 // Strømper og sokker, ikke af trikotage; andet tilbehør til beklædningsgenstande, dele af beklædningsgenstande eller tilbehør til beklædningsgenstande, undtagen til spædbørn, ikke af trikotage

91 // Telte

93 // Sække og poser til emballage af tekstilstof, bortset fra varer fremstillet af strimler o.lign., af polyethylen eller polypropylen

94 // Vat af tekstilmateriale og varer deraf; tekstilfibre, hvis længde ikke overstiger 5 mm (flok), støv og nopper af tekstilmaterialer

95 // Filt og varer deraf, også imprægneret eller overtrukket, bortset fra gulvbelægning

96 // Fiberdug samt varer deraf, også imprægneret, overtrukket, belagt eller lamineret

98 // Andre varer fremstillet af garn, sejlgarn, reb og tovværk, bortset fra tekstilstoffer og varer deraf og varer henhørende under kategori 97

99 // Tekstilstoffer, overtrukket med vegetabilske carbohydratgummier eller stivelsesholdige substanser, af den art, der anvendes til fremstilling af bogbind, etuier m.v.; kalkerlærred; præpareret malerlærred; buckram og lignende stivede tekstilstoffer af den art, der anvendes til fremstilling af hatte

// Linoleum, også i tilskårne stykker; gulvbelægningsmaterialer bestående af tekstilunderlag med overtræk eller belægning, også i tilskårne stykker

// Tekstilstof, gummeret, ikke af trikotage, undtagen stoffer til dæk

// Tekstilstof, imprægneret, overtrukket eller belagt på anden måde; malede teaterkulisser, malede atelierbagtæpper o.lign., bortset fra varer henhørende under kategori 100

100 // Tekstilstof, imprægneret, overtrukket, belagt eller lamineret med cellulosederivater eller anden plast

101 // Sejlgarn, reb og tovværk, også flettet, bortset fra varer af syntetiske fibre

109 // Presenninger, sejl og markiser

110 // Luftmadrasser, af vævet stof

111 // Lejrudstyr, af vævet stof, bortset fra luftmadrasser og telte

112 // Andre varer fremstillet af tekstilvarer, vævede, bortset fra varer henhørende under kategori 113 og 114

113 // Gulvklude, karklude og støveklude, ikke af trikotage

114 // Vævede stoffer og varer til teknisk brug

120 // Forhæng og gardiner og undergardiner; kapper og sengeforhæng og andre boligtekstiler, ikke af trikotage, af hør eller ramie

123 // Vævet fløjls-, plys- og chenillestof, af hør eller ramie, undtagen vævede bånd

// Sjaler, tørklæder, mantiller, slør o.lign., ikke af trikotage, af hør og ramie

124 // Korte syntetiske fibre

125 A // Garn af endeløse syntetiske fibre, ikke i detailsalgsoplægninger, undtagen garn henhørende under kategori 41

126 // Korte regenererede fibre

127 A // Garn af endeløse regenererede fibre, ikke i detailsalgsoplægninger, undtagen garn henhørende under kategori 42

129 // Garn af grove dyrehår eller af hestehår

131 // Garn af andre vegetabilske tekstilfibre

133 // Garn af hamp

134 // Metalliseret garn

135 // Vævet stof af grove dyrehår eller hestehår

137 // Vævede fløjls-, plys- og chenillestoffer samt vævede bånd af silke eller af silkeaffald

138 // Vævet stof af papirgarn og andre tekstilfibre, bortset fra ramie

139 // Vævet stof af metaltråd eller af metalliseret tråd

140 // Trikotagestof af tekstilmaterialer, undtagen af uld eller fine dyrehår, bomuld eller kemofibre

141 // Plaider og lignende tæpper, af tekstilmaterialer, undtagen af uld eller fine dyrehår, bomuld eller kemofibre

142 // Gulvtæpper og anden gulvbelægning af sisal og andre tekstilfibre af arten Agave eller manilahamp

144 // Filt af grove dyrehår

145 // Sejlgarn, reb og tovværk, også flettet, af abaca (manilahamp) eller af hamp

146 A // Binde- eller pressegarn til landbrugsmaskiner, af sisal eller andre agavefibre

146 B // Sejlgarn, reb og tovværk af sisal eller andre agavefibre, undtagen varer henhørende under kategori 146 A

148 A // Garn af jute eller andre bastfibre henhørende under pos. 5303

148 B // Kokosgarn

149 // Vævet stof af jute eller andre bastfibre af bredde på over 150 cm

150 // Vævet stof af jute eller andre bastfibre af bredde på 150 cm og derunder; ubrugte sække og poser til emballage af varer, af jute eller andre bastfibre

151 A // Gulvbelægningsmaterialer af kokosfibre (kokosgarn)

152 // Nålefilt af jute eller andre bastfibre, ikke imprægneret eller overtrukket, ikke til gulvbelægning

153 // Brugte sække og poser til emballage af varer, af jute eller andre bastfibre henhørende under pos. 5303

160 // Lommetørklæder af silke eller silkeaffald

161 // Beklædningsgenstande, ikke af trikotage, undtagen varer henhørende under kategori 1 til 123 og under kategori 159

5604 10 // Garn og snore af gummi, overtrukket med tekstil

6309 00 // Brugte beklædningsgenstande og andre brugte tekstilvarer

6405 20 // Andet fodtøj med overdel af tekstilmaterialer

6501 00 // Hattestumper af filt, hverken formpressede eller med udformede skygger; plane og cylindriske hatteemner, af filt

6502 00 // Hattestumper, flettede eller fremstillet af bånd eller strimler, uanset materialets art, hverken formpressede, med udformede skygger, forede eller garnerede

6503 00 // Hatte og anden hovedbeklædning af filt, fremstillet af hattestumper eller plane hatteemner henhørende under pos. 6502, også forede eller garnerede

6504 00 // Hatte og anden hovedbeklædning, flettede eller fremstillet af bånd eller strimler, uanset materialets art, også forede eller garnerede

6505 90 // Hatte og anden hovedbeklædning, af trikotage eller konfektioneret af blonder, kniplinger, filt eller andet tekstilstof (men ikke af bånd eller strimler), også forede eller garnerede

6601 10 // Haveparasoller o.lign.

6601 91 // Haveparasoller o.lign., med sammenskydelig stok eller skaft

6601 99 // I andre tilfælde

8708 21 // Sikkerhedsseler

8804 00 // Faldskærme (herunder styrbare faldskærme og paraglidere) og rotochutes; dele og tilbehør dertil

9113 90 // Andre urremme og urlænker

9404 90 // Undtagen sengebunde, madrasser eller soveposer

9502 91 // Tøj og tilbehør, fodtøj og hovedbeklædning til dukker, som udelukkende forestiller mennesker

ex 3921 12 //

ex 3921 13 //

ex 3921 90 //

ex 4202 12 //

ex 4202 22 //

ex 4202 32 //

ex 4202 92 //

ex 6406 10 //

ex 6406 99 //

ex 7019 10 //

ex 7019 20 //

ex 9612 10 //